[{"text_idx": "#000001", "text": "We're here to support your business, from start-up to sale"}, {"text_idx": "#000005", "text": "Yn y pen draw, y barnwr sydd i benderfynu, ar o\u0302l gwrando ar sylwadau gan y ddwy ochr, a ddylai\u2019r gwrandawiad fod \u201cyn bersonol\u201d neu o bell."}, {"text_idx": "#000007", "text": "Mae budd amlwg o ddod a\u0302 chanolwr i mewn i\u2019r broses, yn enwedig mewn anghydfod cyflogaeth a gweithle; gallai fod o ddefnydd ar yr adeg yma yn benodol wrth ddatrys anghydfodau gan fod amser y llys dan gymaint o bwysau. Mae\u2019n gyflym, yn gost-effeithiol ac yn gyfrinachol."}, {"text_idx": "#000008", "text": "Mae \u2018cyfryngu gweithle\u2019 yn cyfeirio at anghydfod pan mae cyflogwr a chyflogai yn parhau i fod mewn perthynas gytundebol; mae \u2018cyfryngu cyflogaeth\u2019 yn cyfeirio at sefyllfa ble mae\u2019r berthynas gyflogaeth wedi torri i lawr."}, {"text_idx": "#000012", "text": "Mewn tribiwnlys cyflogaeth, gofynnir i\u2019r parti\u0308on, ar y cam priodol, a ydynt yn barod i ystyried cyfryngu barnwrol. Fodd bynnag, dim ond mewn rhai amgylchiadau diffiniedig y mae hynny ar gael ac fel rheol rhaid i hyn gynnwys honiadau o wahaniaethu neu chwythu\u2019r chwiban."}, {"text_idx": "#000013", "text": "Yn y naill awdurdodaeth neu\u2019r llall, mae gan y llys a\u2019r tribiwnlys bwerau cyfyngedig, ac ni allant bob amser gyrraedd y math o ganlyniad sy\u2019n cael ei ddymuno gan y rheiny sy\u2019n rhan o\u2019r broses. Er enghraifft, dim ond iawndal y gall tribiwnlys cyflogaeth ei ddyfarnu, neu fe all ei gwneud yn ofynnol i ail gyflogi person ac mewn perthynas a\u0302 materion gwahaniaethu, wneud argymhellion."}, {"text_idx": "#000014", "text": "Dyma ble gall cyfryngu llwyddiannus gan ganolwr annibynnol wedi ei gymhwyso, helpu\u2019r rhai sy\u2019n rhan o\u2019r achos."}, {"text_idx": "#000015", "text": "Os ydych yn chwilio am ganlyniad na all tribiwnlys ei gyflawni \u2013 megis darparu geirda, cyhoeddiad wedi ei gytuno arno i staff a sefydliadau allanol o\u2019r rhesymau dros ymadawiad gweithiwr, cymalau cyfrinachedd a chytundebau i beidio a\u0302 gwneud sylwadau dilornus am ei gilydd \u2013 gall cyfryngu gynnig hyblygrwydd ar gyfer y dibenion hyn."}, {"text_idx": "#000019", "text": "Cyflymdra. Os yw\u2019r parti\u0308on yn cytuno y dylid cyfeirio unrhyw anghydfod at gyfryngu ac at ganolwr, gan gymryd ei bod yn debygol na all naill barti na\u2019r llall ddadlau\u2019n na fyddant ar gael am sawl wythnos i gymryd rhan yn y cyfryngu, gall y broses wedyn symud ymlaen yn gyflym.\nSicrwydd mewn adeg ansicr iawn i fusnesau \u2013 mae sefyllfa ariannol yr hawlydd a\u2019r diffynnydd/ ymatebydd yn debygol o fod yn ansicr iawn am yr ychydig fisoedd nesaf o leiaf. Felly efallai y bydd yr hawlydd yn awyddus i ddatrys yr anghydfod yn gynt yn hytrach nag yn hwyrach. Wrth gwrs, mae risg bob amser na fydd y diffynnydd yn gallu parhau i fasnachu.\nCost-effeithiolrwydd \u2013 nid oes llawer o oedi ac nid yw costau teithio nac amser yn broblem. Mae\u2019n bosib trefnu cyfryngu o bell gan unrhyw un o\u2019r platfformau sydd wedi eu cydnabod ac mae profiad diweddar yn dangos y gall y cyfryngu fod yn hynod effeithiol."}, {"text_idx": "#000025", "text": "Human Resources from Eagle HR"}]